Sentabr oyida iste’mol sektoridagi tovarlar va xizmatlar o‘rtacha 1 foizga oshgan. Foto: Shutterstock Davlat statistika qo‘mitasi ma’lumotlariga ko‘ra, 2022 yilning sentabr oyida iste’mol sektoridagi tovarlar va xizmatlar narxi o‘rtacha 1 foizga oshgan. Qayd etilishicha, yillik o‘sishda iste’mol narxlari indeksining o‘sish darajasi 12,2 foizga yetdi. 2022 yilning sentabr oyida narxlar va tariflar o‘sishida yetakchi o‘rinlarni oziq-ovqat mahsulotlari egallab, oy davomida ularning narxlari o‘rtacha 1,4 foizga oshdi. Ma’lum qilinishicha, shu davrda nooziq-ovqat tovarlari narxlari 0,7 foizga va aholiga pulli xizmatlar ko‘rsatish 0,8 foizga oshgan.